Προσφυγή της 29ης Ιουλίου 2019 – EC Brand Comércio, Importação e Exportação de Vestuário em Geral κατά EUIPO (pantys)
(Υπόθεση T-532/19)
Γλώσσα διαδικασίας: η αγγλική
Διάδικοι
Προσφεύγουσα: EC Brand Comércio, Importação e Exportação de Vestuário em Geral LTDA (Sorocaba, Βραζιλία) (εκπρόσωποι: B. Bittner και U. Heinrich, δικηγόροι)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Στοιχεία σχετικά με τη διαδικασία ενώπιον του EUIPO
Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης pantys – Υπ’ αριθ. 17 869 310 αίτηση καταχωρίσεως
Προσβαλλόμενη απόφαση: Απόφαση του πέμπτου τμήματος προσφυγών του EUIPO της 22ας Μαΐου 2019 στην υπόθεση R 314/2019-5
Αιτήματα
Η προσφεύγουσα ζητεί από το Γενικό Δικαστήριο:
να ακυρώσει την προσβαλλόμενη απόφαση κατά το μέτρο που απορρίπτει την προσφυγή σχετικά με τα ακόλουθα αγαθά και υπηρεσίες:
κλάση 05: απορροφητικά υγιεινής, σερβιέτες υγιεινής, πάνες υγιεινής, επιθέματα ακράτειας·
κλάση 35: υπηρεσίες ηλεκτρονικού λιανικού εμπορίου ειδών υγιεινής για γυναίκες·
να καταδικάσει το EUIPO στα δικαστικά έξοδα.
Προβαλλόμενοι λόγοι
Παράβαση του άρθρου 7, παράγραφος 1, στοιχείο γ΄, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
Παράβαση του άρθρου 7, παράγραφος 1, στοιχείο β΄, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
Ευρεία χρήση στην Ευρωπαϊκή Ένωση.
____________